13.3.2023
SL
Uradni list Evropske unije
C 94/63
4.
Četrti tožbeni razlog: prekoračitev rokov, ki so predpisani za izdelavo spornega poročila. 5.
Peti tožbeni razlog: dejanske in računske napake.
Tožeča stranka v zvezi s tem meni, da je uporaba napačnih koeficientov in pravil zaokroževanja povzročila napačno skupno celostno oceno. 6.
Šesti tožbeni razlog: kršitev pravice do izjave, ker se je ustna komunikacija med tožečo stranko in ocenjevalcem njene pritožbe nanašala le na del pripomb, ki jih je tožeča stranka podala glede osnutka poročila.
Tožba, vložena 30. januarja 2023 – Domator24/EUIPO – Acer (PREDATOR) (Zadeva T-33/23) (2023/C 94/76) Jezik postopka: poljščina Stranke Tožeča stranka: Domator24 sp. z o.o.
(Zielona Góra, Poljska) (zastopnik: T. Gawliczek, odvetnik) Tožena stranka: Urad Evropske unije za intelektualno lastnino (EUIPO) Druga stranka v postopku pred odborom za pritožbe: Acer, Inc. (Tajpei, Tajvan)
Podatki o postopku pred EUIPO Imetnik sporne znamke: tožeča stranka Zadevna sporna znamka: besedna znamka Evropske unije „PREDATOR“ – znamka Unije št.
16 757 262 Postopek pred EUIPO: postopek za ugotovitev ničnosti Izpodbijana odločba: odločba petega odbora za pritožbe pri EUIPO z dne 9. novembra 2022 v zadevi R 381/2022-5
Tožbeni predlogi Tožeča stranka Splošnemu sodišču predlaga, naj: — izpodbijano odločbo EUIPO z dne 9. novembra 2022 delno razveljavi (točki 1 in 2 izreka) in razsodi, da v tej zadevi niso izpolnjeni vsi pogoji iz člena 53(1)(a) v povezavi s členom 8(1)(b) Uredbe Sveta (ES) 207/2009, zaradi česar v veljavi ostane odločba, izdana na prvi stopnji, zahteva za ugotovitev ničnosti znamke Evropske unije št.
16757262 „PREDATOR“ pa se v celoti zavrne; — odredi, da se tožeči stranki plačajo stroški postopka pred Splošnim sodiščem Evropske unije ter, v skladu s členom 190(2) Poslovnika Splošnega sodišča, nujni stroški tožeče stranke v zvezi s postopkom pred odborom za pritožbe EUIPO; — v primeru, da bi intervenirala druga stranka v postopku pred odborom za pritožbe, odredi, da ta nosi s tem povezane lastne stroške.
Navajana tožbena razloga — Kršitev člena 53(1)(a) v povezavi s členom 8(1)(b) Uredbe Sveta (ES) št.
207/2009 z dne 26. februarja 2009 o blagovni znamki Skupnosti (Kodificirano besedilo); — Kršitev načela proste presoje dokazov in kršitev člena 95(1) Uredbe (EU) 2017/1001 Evropskega parlamenta in Sveta v povezavi s členom 55(1) in (2) ter členom 22(2) Delegirane uredbe Komisije (EU) 2018/625.